Члены клуба актыўна ўдзельнічаюць у розных фестывалях і аглядах-конкурсах, канцэртных праграмах і культурных мерапрыемствах. Так, “Катрынка” прадстаўляла Брэстчыну на ХІІ Рэспубліканскім конкурсе фальклорных калектываў, які праходзіў у рамках Рэспубліканскага конкурсу “Юныя таленты Беларусі” на базе Нацыянальнага дзіцячага адукацыйна-аздараўленчага цэнтра “Зубраня”. У творчым спаборніцтве ўдзельнічалі юныя аматары фальклору з розных куткоў нашай краіны.